Undir það taka fleiri , í athugasemdum við færslu hans , þeirra á meðal Sindri Viborg og Rannveig Tenchi , sem bæði hafa sagt hætt að starfa fyrir flokkinn . Ég taldi þetta ekki gott fyrirkomulag fyrir neinn og síst af öllu fyrir geðheilsu þeirra sjálfboðaliða sem var ætlað að sitja í framkvæmdaráði og höfðu til þess lýðræðislegt umboð , “ skrifar Halldór Auðar , sem hefur ekki verið virkur í starfi Pírata um nokkurt skeið . Hann segir að þau innan flokksins sem vildu hafa agaðra fyrirkomulag á hlutunum hafi verið skömmuð fyrir „ leyndarhyggju “ af því að þau vildu að framkvæmdaráðið fengi „ lágmarksvinnufrið á fundum sínum . “ „ Algjörlega opnir fundir alltaf voru víst hið eina sanna Píratafyrirkomulag , eða það var allavega mín upplifun af stemningunni - og í stað þess að halda áfram að slást við það sjónarmið ákvað ég að víkja . Kannski kom ég gagnrýni minni ekki rétt á framfæri og kannski var tíminn til að ræða þessi mál ekki réttur en niðurstaðan var allavega að mér þótti réttast að draga mig frá þessu öllu saman . Það er raunar ein besta ákvörðun sem ég hef tekið , enda hafði ég mjög gott af því að taka mér algjört frí frá flokkspólitísku starfi hvort eð er , “ skrifar Halldór Auðar í færslu sinni , sem má lesa hér að neðan .